फ्रिडम र कुपण्डोल टिम फाइनलमा
फ्रिडम ‘ए’ र कुपण्डोल ४० प्रथम कुसुन्ती ललितपुर मेयर कप भेट्रान फुटबल प्रतियोगितामा शुक्रबार फाइनलमा पुगेका छन् ।
काठमाडौँ — फ्रिडम ‘ए’ र कुपण्डोल ४० प्रथम कुसुन्ती ललितपुर मेयर कप भेट्रान फुटबल प्रतियोगितामा शुक्रबार फाइनलमा पुगेका छन् ।कुसुन्ती युवा क्लब र ललितपुर महानगरपालिका–१३ को संयुक्त आयोजनामा भइरहेको प्रतियोगिताको पहिलो सेमिफाइनलमा फ्रिडम ‘ए’ आफ्नै ‘बी’ टिमलाई टाइब्रेकरमा २–१ गोलले हरायो । निर्धारित समयको खेल १–१ को बराबरीमा सकिएको थियो ।जावलाखेलमा भएको अर्को सेमिफाइनलमा कुपण्डोल ४० ले तकामी भेट्रानलाई ३–० ले हरायो । विजेताका लागि निलेन्द्र देवान, राजु तामाङ र उज्ज्वल श्रेष्ठले १–१ गोल गरे । ललितपुर महानगरपालिकाको सहयोगमा भइरहेको प्रतियोगिताको फाइनल शनिबार हुनेछ ।